

**Swydd Wag Fewnol / Allanol**

**Teitl y Swydd:**  Hyfforddwr Dysgu a Sgiliau

**Contract:**  1 x Ffracsiynol (30 Awr, tymor penodol tan 31/7/2022, yn Ystod y Tymor yn Unig)

**Cyflog:**  £21,925 - £23,797 pro rata

Mae cyfle cyffrous wedi codi o fewn Coleg Caerdydd a’r Fro ar gyfer Hyfforddwr Dysgu a Sgiliau yn ystod y tymor yn unig, o fewn yr adran Llwyddiant Dysgwyr.

Bydd yr ymgeisydd llwyddiannus ar gyfer y swydd yn gyfrifol am ddarparu cymorth i fyfyrwyr sydd ag anghenion sgiliau mewn llythrennedd, rhifedd, ESOL a sgiliau digidol, neu’r rhai sydd ‘mewn perygl’ o adael y coleg.

Bydd y cyfrifoldebau’n cynnwys:

* Bod yn Hyfforddwr Dysgu - cynnig lefelau priodol o gymorth ac arweiniad i fyfyrwyr i’w helpu i ddeall eu harddulliau dysgu, gwneud y mwyaf o brosesau hyfforddi i alluogi’r dysgwyr i ddysgu’n fwy effeithiol.
* Gweithio gyda staff addysgu i wneud y mwyaf o allu’r myfyriwr i ddysgu ac i aros mewn addysg, a chyflawni cymwysterau mewn meysydd academaidd a/neu alwedigaethol.
* Cydweithio â staff addysgu i adnabod rhesymau dros dangyflawni ymhlith myfyrwyr a gweithredu amrywiaeth o adnoddau megis atgyfeirio, gwaith un i un a grŵp, gosod targedau heriol o fewn Cynlluniau Dysgu Unigol (CDU) a rhoi hwb i gymhelliant a hyder dysgwyr.
* Darparu cymorth (yn y dosbarth, astudiaeth breifat uniongyrchol, apwyntiadau a chymorth galw-i-mewn mewn Canolfannau Sgiliau) i fyfyrwyr/staff sydd ag anghenion sgiliau mewn llythrennedd a/neu rifedd, yn ogystal â chynnig cymorth gyda TG a Saesneg academaidd (ar bob lefel, o gyn-mynediad i Addysg Uwch (AU) a phroffesiynol).
* Cynnig cymorth i fyfyrwyr gydag ysgrifennu datganiad personol UCAS a sgiliau astudio, yn cynnwys Ysgrifennu Academaidd, Sgiliau Cyflwyno; Rheoli Amser, Llên-ladrad a Chyfeirnodi.
* Cynorthwyo staff addysgu i ddefnyddio Pecyn Cymorth Sgiliau Hanfodol Cymru (WEST) i sicrhau bod asesiadau dechreuol yn cael eu cwblhau, a bod sgiliau dysgwyr yn datblygu.
* Llunio cynllun dysgu unigol (CDU) ar gyfer myfyrwyr ar y cyd â nhw, Tiwtoriaid Sgiliau Hanfodol a Thiwtoriaid Cwrs, pan fydd hynny'n briodol.

Bydd yr ymgeisydd llwyddiannus wedi cael addysg hyd at lefel 3 mewn pwnc perthnasol, a gradd C, neu gyfwerth, mewn Saesneg a Mathemateg TGAU. Mae cymhwyster Ymarferydd Sgiliau Hanfodol, Sgiliau Sylfaenol, Hyfforddwr Dysgu a Chymhwyster Paratoi i Addysgu yn y Sector Dysgu Gydol Oes (PTLLS) yn ddymunol iawn, neu barodrwydd i weithio atynt, pan fydd hynny'n briodol. Croesawir ceisiadau gan siaradwyr Cymraeg, ond nid yw hyn yn elfen hanfodol o’r swydd.

Rhaid cyflwyno ceisiadau gan ddefnyddio ffurflen gais Coleg Caerdydd a'r Fro yn unig. Mae’r coleg yn croesawu ceisiadau yn Gymraeg. Ni chaiff ceisiadau a gyflwynir yn Gymraeg eu trin yn llai ffafriol na cheisiadau a gyflwynir yn Saesneg. Os ydym yn eich gwahodd i gyfweliad, rhowch wybod i ni os hoffech i ni gynnal y cyfweliad a’r broses asesu yn y Gymraeg.

**Y dyddiad cau ar gyfer ceisiadau wedi'u cwblhau yw 28/10/21 am 12:00**

I gael gwybod mwy neu i wneud cais ewch i [www.cavc.ac.uk](http://www.cavc.ac.uk) neu cysylltwch â'r Adran Adnoddau Dynol ar 02920250311 neu hr@cavc.ac.uk.

Mae'r holl swyddi gwag yn destun gwiriad gan y Gwasanaeth Datgelu a Gwahardd (DBS) ac ni fydd cyflogaeth yn dechrau heb wiriad DBS cyfredol, dilys. Mae hwn yn gytundeb contractiol y mae'n rhaid iddo fod ar waith cyn bod eich cyflogaeth yn dechrau. Mae gweithdrefn y Coleg ar gyfer Addasrwydd Cyn-droseddwyr ar gyfer Cyflogaeth ar gael ar gais.

Bydd eich cyflogaeth gyda Choleg Caerdydd a'r Fro hefyd yn ddibynnol ar wiriadau geirdaon addas. Cyn i chi allu dechrau eich cyflogaeth, rhaid i Goleg Caerdydd a'r Fro gael dau eirda, un gan eich cyflogwr presennol neu gyflogwr mwyaf diweddar. Byddwn yn cysylltu â’ch canolwyr ar ôl eich penodi.

Mae cofrestru â Chyngor y Gweithlu Addysg ar gyfer Cymru (CGA Cymru) yn ofyniad gorfodol ar gyfer y swydd

**Mae'r rhain yn gytundebau cytundebol y mae'n rhaid iddynt fod ar waith cyn y gall eich cyflogaeth ddechrau.**

Rydym wedi ymrwymo i recriwtio a chadw pobl anabl, ac rydym yn gyflogwr sy'n rhan o'r cynllun Hyderus o ran Anabledd.

  